Hat párt jutna be a parlamentbe, köztük az SNS is | Felvidék.ma
Hat párt jutna be a parlamentbe, köztük az SNS is
Hat párt lépné át a parlamenti küszöböt, amennyiben júniusban lennének a választások. Legalábbis ez derül ki a FOCUS ügynökség június 2-a és 10-e közt 1018 megkérdezett részvételével készített felméréséből.
A legtöbb szavazatot a felmérés szerint a Smer-SD kapná, mégpedig 35,3 százalékot, ami 69 képviselői széket jelentene a pártnak a parlamentben. A Focus májusi felmérésével összehasonlítva ez 2,1 százalékos javulást jelent.
Másodikként a Háló párt jutna be a szlovák törvényhozásba, 10,9 százalékkal, ami 21 képviselői helyre lenne elegendő a pártnak. A Háló is javított a májusi felmérés eredményén, mégpedig 0,2 százalékkal. Enyhén emelkedtek a KDH és a Most-Híd preferenciái is a májusihoz viszonyítva. A kereszténydemokratáké 0,1 százalékkal a jelenlegi 9,5 százalékra, ami 18 képviselői helyet jelentene. A Most-Híd pártot a megkérdezettek 7,8 százaléka választaná, ami 0,4 százalékkal jobb eredmény a májusinál, s 15 képviselőt jelentene a pártnak.
Valamicskét romlott a májusihoz viszonyítva az OĽaNO és SNS eredménye. Az Egyszerű Emberekre a megkérdezettek 7,7 százaléka adná a voksát, ami szintén 15 képviselői helyet jelentene a pártnak. Az SNS pedig 6,4 százalékos eredménnyel 12 képviselőt ültethetne a parlamentbe.
A felmérés szerint nem érné el a parlamenti küszöböt az SaS (4,6%) és az MKP (4,3%) sem, bár a májusi felmérés még a parlamentbe juttatta azokat. De nem kerülne be a törvényhozásba a TIP (2,7%), a NOVA (2,5%) és az SDKÚ-DS (2,4%) sem.
{iarelatednews articleid=”51752,50640,50088″}
Focus: Nem tudna egyedül kormányt alakítani a Smer
Focus: A Smer győzne, az MKP bejutna a parlamentbe
Focus: Vezet a Smer, a Sieť a második bejutó párt
Előző cikkVízművek: A vereknyei hulladéklerakó nem veszélyezteti az ivóvízkészletet
Következő cikkLerombolt magyar műemlékek a mai Szlovákia területén